**Dr. Hook**, frem til 1975 **Dr. Hook & the Medicine Show**, var et popband som ble startet i 1968 av George Cummings og Dennis Locorriere i Union City, New Jersey, USA sammen med Ray Sawyer fra Alabama som Cummings hadde spilt med i The Chocolate Papers tidligere. Sawyer bragte med seg Billy Francis og Popeye Phillips fra Alabama til bandets første opptreden.

Bandet ble oppløst i 1985, men en oppfølger til bandet som også kalte seg Dr. Hook, med blant andre Sawyer, fortsatte til 2015. Da fortsatte Locorriere med et band med samme navn, de er fortsatt aktive, i 2021, og har hatt flere konserter i Norge.

Samarbeid med Shel Silverstein
------------------------------

I 1969 fikk Phillips oppdrag som studiomusiker og forlot bandet. Jay David erstattet ham før bandet spilte inn sin første demo i 1969, og det var David som foreslo å ta med en låt skrevet av Shel Silverstein. Silverstein fikk høre demoen og endte med å skrive deres første store slager, «Sylvia's Mother» fra 1972, basert ifølge tekstforfatteren på en selvopplevd historie. Dr. Hook spilte inn til sammen seksti sanger som var skrevet av Silverstein, blant andre oppfølgersingelen «The Cover of Rolling Stone», 1972.

Kommersiell suksess
-------------------

Blant hits som er skrevet av andre finner man «Only Sixteen» som Sam Cooke ga ut i 1959 og Dr. Hook i 1975. «A Little Bit More» er en sang skrevet og fremført av Bobby Gosh i 1973 og som Dr. Hook gjorde kjent i 1976. «Walk Right In» er en country blues skrevet av Gus Cannon og fremført av The Rooftop Singers i 1962, Dr. Hook i 1977. Even Stevens skrev «When you're in love with a beautiful woman» som ble gitt ut av Dr.Hook i 1979. Året etter kom «Sexy Eyes» av Chris Waters, Keith Stegall og Bob Mather.

Dr. Hook var svært populære i Norge og hadde fire singler inne på VGs topp 40 i årene 1976-1980, men nådde aldri førsteplassen.

Albumet *A little bit more* lå 55 uker på VG-lista og samleplata *Hits and History* som var elleve uker på lista gjennom årsskiftet 2007-08.

Dr. Hook fra starten
--------------------

Dr. Hook sine første sanger kjenner vi fra Dustin Hoffman filmen ‎«Who Is Harry Kellerman And Why Is He Saying Those Terrible Things About Me?» sangene var: The Last Morning, Bunky And Lucill og The Last Morning (Outro). Deres første egne studioalbum ble utgitt i 1972. a

Album
-----

* 1972 - *Doctor Hook*
* 1972 - *Sloppy Seconds*
* 1973 - *Belly Up!*
* 1975 - *Bankrupt*
* 1976 - *A Little Bit More*
* 1977 - *Makin' Love and Music*
* 1978 - *Pleasure and Pain*
* 1979 - *Sometimes You Win*
* 1980 - *Rising*
* 1982 - *Players in the Dark*
* 1983 - *Let Me Drink From Your Well*

Referanser
----------

1. 1 2  «Pål Hilmar Sollie: «Get my rocks off – historien om Dr. Hook and the Medicine Show» på *Beater* 25. mai 2015». Arkivert fra originalen 13. februar 2018. Besøkt 10. mai 2016.
2. ↑  Store Norske Leksikon
3. ↑  «Jim Beviglia: «Dr. Hook & The Medicine Show, "Sylvia’s Mother"» på *American Songwriter* 12. november 2012». Arkivert fra originalen 12. august 2015. Besøkt 10. mai 2016.
4. ↑  Nekrolog om Shel Silverstein av Spencer Leigh i *The Independent* 25. mai 1999
5. 1 2  Darrud, Aud (1. januar 2019). «Ray Sawyer (81) fra Dr. Hook er død». *NRK*. Besøkt 15. august 2021.
6. ↑  VG-lista om Dr. Hook
7. ↑  Dr. Hook filmmusikk

Eksterne lenker
---------------

* Offisielt nettsted Rediger på Wikidata

* (en) Dr. Hook & the Medicine Show – kategori av bilder, video eller lyd på Commons Rediger på Wikidata
* (en) Dr. Hook & The Medicine Show på Apple Music Rediger på Wikidata

* (en) Dr. Hook & The Medicine Show på Discogs Rediger på Wikidata

* (en) Dr. Hook & The Medicine Show på Discogs Rediger på Wikidata

* (en) Dr. Hook & The Medicine Show på MusicBrainz Rediger på Wikidata

* (en) Dr. Hook & The Medicine Show på Spotify Rediger på Wikidata

* (en) Dr. Hook & The Medicine Show på Songkick Rediger på Wikidata

* (en) Dr. Hook & The Medicine Show på Last.fm Rediger på Wikidata

* (en) Dr. Hook & The Medicine Show på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** BNF **·** BNF (data) **·** NKC **·** NKC **·** BBC Things **·** Munzinger **·** MusicBrainz **·** Discogs **·** Discogs **·** AllMusic
 |